หนุ่มกาฬสินธุ์เกิดคลั่ง คว้าไม้ทุบหัวพ่อบังเกิดเกล้า ดับจมกองเลือด
ตร.สภ.คำม่วง รวบหนุ่มกาฬสินธุ์วัย 40 เกิดอาการคลุ้มคลั่งคว้าท่อนไม้อันเท่าขา ทุบหัวพ่อแท้ๆ จนจมกองเลือดเสียชีวิตหน้าบ้าน ตร.พบผู้ต้องหามีอาการทางประสาท แจ้งข้อหาฆ่าบุพการี ส่งดำเนินคดีตามกฎหมายเมื่อวันที่ 4 ก.ค.2563 ร.ต.อ.สงวน สัตตราศรี ร้อยเวร สภ.คำม่วง จ.กาฬสินธุ์ ได้รับแจ้งเหตุฆ่ากันตายภายในหมู่บ้านโนนค้อ ม.11 ต.นาทัน อ.คำม่วง จ.กาฬสินธุ์ หลังรับแจ้งจึงพร้อมด้วย พ.ต.อ.อลงกรณ์ เสนีย์รณฤทธิ์ ผกก.สภ.คำม่วง พ.ต.ท.ทองพูล ทองจันทร์ รองผกก.สบสวน สภ.คำม่วง เจ้าหน้าที่หน่วยกู้ภัยอโสกจุดอำเภอคำม่วง และแพทย์เวรโรงพยาบาลคำม่วงเข้าตรวจสอบที่เกิดเหตุที่เกิดเหตุพบศพนายยงค์ ตาติยะ อายุ 76 ปี ชาวบ้าน ม.9 ต.นาทัน อ.คำม่วง จ.กาฬสินธุ์ นอนเสียชีวิตอยู่ข้างจักรยานสีน้ำเงิน บนถนนกลางหมู่บ้าน สภาพสวมเสื้อแขนสั้นสีกรมท่า นุ่งผ้าโสร่ง ตรวจสอบตามร่างกายบริเวณศีรษะถูกทุบด้วยของแข็งจนเละ มีเลือดนองเต็มพื้น ในมือกำธนบัตรฉบับละ 20 บาท 1 ใบ ใกล้กันพบท่อนไม้ลำต้นหมาก ขนาดเท่าขา ยาวประมาณ 60 ซม. เปื้อนเลือดตกอยู่จากการสอบพยานที่เห็นเหตุการณ์ ทราบว่าผู้ก่อเหตุทำร้ายร่างกายนายยงค์จนเสียชีวิต คือ นายคำกร ตาติยะ อายุ 40 ปี ลูกชายแท้ๆ ของผู้ตาย โดยหลังก่อเหตุได้หลบหนีขึ้นไปในป่าเขาภูพานที่อยู่ติดกับหมู่บ้าน เจ้าหน้าที่จึงจัดกำลังติดตามตัว แต่ระหว่างที่เจ้าหน้าที่ตำรวจกำลังตรวจสอบที่เกิดเหตุนายคำกร ก็ได้เดินทางมาที่บ้าน เจ้าหน้าที่จึงเข้าควบคุมตัวและนำมาสอบปากคำที่โรงพัก โดยพล.ต.ต.สมนึก มิควาฬ ผบก.ภ.จว.กาฬสินธุ์ มอบหมายให้ พ.ต.อ.ตรีวิทย์ ศรีประภา รอง ผบก.ภ.จว.กาฬสินธุ์เดินทางไปสอบปากคำด้วยตนเองจากการสอบสวนทราบว่า ก่อนเกิดเหตุผู้ตายได้ทำกับข้าวให้นายคำกร ลูกชายเสร็จแล้วกำลังปั่นจักรยานไปในหมู่บ้าน คาดว่าจะไปแลกเงินที่นายคำกรได้ขอเงินพ่อไว้ 20 บาท เพื่อไปซื้อบุหรี่ แต่อยู่ๆนายคำกร กลับคว้าท่อนไม้ต้นหมากวิ่งไปตีหัวพ่อจนล้มลง และกระหน่ำตีแบบไม่ยั้งจนหัวเละเลือดนองเต็มพื้นเสียชีวิตดังกล่าว และหลังเกิดเหตุได้วิ่งหนีไปอย่างไรก็ตาม จากตรวจสอบประวัติผู้ก่อเหตุพบว่ามีอาการทางประสาท และจากการสอบปากคำเบื้องต้น ผู้ต้องหายังคงให้การวกวนพูดจาไม่ค่อยรู้เรื่อง แต่ยอมรับว่าใช้ท่อนไม้ทุบศีรษะพ่อจริง เนื่องจากโมโหที่ขอเงินไม่ได้ จึงก่อเหตุดังกล่าว เจ้าหน้าที่จึงแจ้งข้อหาฆ่าบุพการี แต่ไม่ได้นำตัวไปทำแผน เนื่องจากเกรงว่าจะถูกชาวบ้านรุมประชาทัณฑ์ ก่อนนำตัวส่งพนักงานสอบสวนดำเนินคดีตามกฎหมายต่อไปด้าน นายทองใบ ตาติยะ อายุ 57 ปี ลูกชายคนโตผู้เสียชีวิต กล่าวว่า ตนเป็นลูกชายคนโตของผู้เสียชีวิต แต่คนละแม่กับนายคำกร โดยพ่อและนายคำกร อาศัยอยู่ด้วยกันสองคน ทั้งนี้นายคำกรนั้นมีปัญหาทางประสาทมาหลายปีแล้ว เนื่องจากดมกาวมาตั้งแต่วัยรุ่น ที่ผ่านมาก็พาไปรักษา แต่ก็ไม่หาย และมักจะทำร้ายพ่อบ่อยครั้ง ตนและญาติพี่น้องได้พยายามชวนพ่อไปอยู่ด้วยหลายครั้งแล้ว เนื่องจากเกรงว่าจะถูกนายคำกรทำร้าย แต่พ่อไม่ยอมไป เพราะเป็นเป็นห่วงลูก จนกระทั่งนายคำกรมาก่อเหตุสลดใจดังกล่าวขณะที่นายวันชัย พรมรัตน์ อายุ 32 ปี เพื่อนบ้านที่เหตุการณ์ กล่าวว่า ช่วงเกิดเหตุตนได้ยินเสียงเหมือนรถจักรยานล้มอยู่ข้างบ้าน จึงออกมาดูก็เห็นนายคำกร กำลังใช้ท่อนไม้ตีหัวพ่อล้มลง ซึ่งตนก็รีบวิ่งเข้าไปห้ามแต่ไม่ทัน เพราะนายคำกรกระหน่ำตีซ้ำอีกหลายครั้ง ทำให้นายยงค์เสียชีวิตดังกล่าว.
ตร.สภ.คำม่วง รวบหนุ่มกาฬสินธุ์วัย 40 เกิดอาการคลุ้มคลั่งคว้าท่อนไม้อันเท่าขาทุบหัวพ่อแท้ๆจนจมกองเลือดเสียชีวิตหน้าบ้าน ตร.พบผู้ต้องหามีอาการทางประสาทแจ้งข้อหาฆ่าบุพการี ส่งดำเนินคดีตามกฎหมาย
ลูกฆ่าพ่อ,ฆ่ากันตาย,ฆ่าบุพการี,ท่อนไม้ทุบศีรษะ,ไม้ตีหัว,สภ.คำม่วง,กาฬสินธุ์,ข่าวทั่วไป